Észak-Korea kilép az atomsorompó egyezménybõl
Kilép az atomsorompó egyezménybõl Észak-Korea. Az ország hivatalos hírügynöksége hozzáteszi, hogy nem tervezik atomfegyverek fejlesztését. A kommunista ország ezzel együtt felmondja a Nemzetközi Atomenergia-ügynökséggel kötött megállapodást is.
Észak-Korea véglegesen kilép az atomsorompó szerzõdésbõl és felmondja a Nemzetközi Atomenergia-ügynökséggel (NAÜ) kötött ellenõrzési megállapodást. A KCNA hivatalos észak-koreai hírügynökség pénteki bejelentésében leszögezte ugyanakkor azt is, hogy az országnak nincs szándékában atomfegyvereket fejlesztenie. Nukleáris objektumait pedig kizárólag abból a célból éleszti újjá, hogy elektromos energiát termeljen. A közlemény szerint Észak-Korea lépése a nemzeti érdekek törvényes védelmét szolgálja, válaszul az Egyesült Államok nyomására és a NAÜ jogszerûtlen cselekedeteire.

Az 1968- as atomsorompó egyezmény célja, hogy az atomfegyverek elterjedését megelõzze, s az atomenergia békés célú felhasználását elõmozdítsa.

Észak-Korea egyébként még 1993-ban bejelentette, hogy kilép az atomsorompó-szerzõdésbõl, azonban döntését felfüggesztette, mivel egy évre rá megállapodásra jutott az Egyesült Államokkal, hogy nukleáris programja befagyasztásának fejében évi félmillió tonna fûtõolajat kap, továbbá plutóniumtermelõ reaktorait is kicserélik könnyûvizes reaktorokra.

Az Egyesült Államok - miután Phenjan elismerte, hogy kötelezettségvállalását megszegve uránt dúsított - decembertõl leállította fûtõolajszállításait, amelyeket az észak-koreai atomprogram 1994-es befagyasztása után eddig folyamatosan teljesített (az új reaktorok szállítása pedig legalább öt évet késik az eredeti, 2003-as határidõhöz képest). Észak-Korea ezt követõen döntött nukleáris programjainak újraélesztése mellett, a szerzõdés felrúgásaként értelmezve az amerikai lépést. Decemberben az észak-koreai nukleáris létesítmények pecsétjeit feltörték, leszerelték az ellenõrzõ kamerákat és kiutasították a NAÜ ellenõreit az országból.

A Nemzetközi Atomenergia-ügynökség (NAÜ) hétfõn gyakorlatilag ultimátumban fenyegette meg Phenjant, hogy átadja az ügyét az ENSZ Biztonsági Tanácsának, amennyiben Észak-Korea nem tesz eleget a szervezet kormányzóinak tanácsa által megfogalmazott felhívásnak, amely az együttmûködés, az ellenõrzések haladéktalan felújítására szólít fel a kétoldalú biztonsági megállapodásnak megfelelõen.
Phenjan egyezmény Észak-Korea atomsorompó Nemzetközi Atomenergia-ügynökség